CELEX: 62009TN0517
Language: sl
Date: 2009-12-21 00:00:00
Title: Zadeva T-517/09: Tožba, vložena 21. decembra 2009 – Alstom proti Komisiji

27.2.2010   
            
            
               SL
            
            
               Uradni list Evropske unije
            
            
               C 51/40
            
         Tožba, vložena 21. decembra 2009 – Alstom proti Komisiji
   (Zadeva T-517/09)
   2010/C 51/76
   Jezik postopka: francoščina
   
      Stranki
   
   
      Tožeča stranka: Alstom (Levallois Perret, Francija) (zastopnika: J. Derenne in A. Müller-Rappard, odvetnika)
   
      Tožena stranka: Evropska komisija
   
      Predlogi tožeče stranke
   
   
               —
            
            
               Odločba Komisije z dne 7. oktobra 2009 v zadevi COMP/F/39.129 – Energetski transformatorji, naj se razglasi za nično;
            
         
               —
            
            
               odločba računovodje Komisije z dne 10. decembra 2009 naj se razglasi za nično;
            
         
               —
            
            
               Komisiji naj se naloži plačilo stroškov.
            
         
      Tožbeni razlogi in bistvene trditve
   
   Družba Alstom s to tožbo predlaga na eni strani, razglasitev ničnosti Odločbe C(2009) 7601 konč. – Energetski transformatorji, ki jo je Komisija sprejela 7. oktobra 2009 v zvezi s postopkom na podlagi člena 81 ES (zdaj člen 101 PDEU) in člena 53 EGP glede omejevalnega sporazuma na evropskem trgu energetskih transformatorjev in, na drugi strani, razglasitev ničnosti odločbe računovodje Komisije z dne 10. decembra 2009 o zavrnitvi predloga družbe Alstom za zagotovitev finančne garancije za čas trajanja postopka s to tožbo.
   Tožeča stranka svoj predlog za razglasitev ničnosti odločbe Komisije z dne 7. oktobra 2009 opira na tri tožbene razloge, ki se nanašajo na:
   
               —
            
            
               kršitev upoštevnih pravnih pravil o solidarnosti, ker je Komisija za isto kršitev ugotovila solidarno odgovornost dveh podjetij, ki ju posamično in neodvisno ne bi mogla šteti za neposredno in formalno odgovorni za kršitev;
            
         
               —
            
            
               kršitev člena 296 PDEU, ker naj bi bila izpodbijana odločba:
               
                           —
                        
                        
                           pomanjkljivo obrazložena glede obstoja prizadetosti trgovine med državami članicami;
                        
                     
                           —
                        
                        
                           neobrazložena glede trditve Komisije, da družba Alstom ni ovrgla domneve o odgovornosti matične družbe za ravnanja hčerinske družbe in ni dokazala samostojnosti hčerinske družbe;
                        
                     
                           —
                        
                        
                           kontradiktorno obrazložena glede skupne odgovornosti družb Alstom in Alstom T&D SA;
                        
                     
         
               —
            
            
               kršitev člena 101 PDEU v zvezi s pravili o odgovornosti matičnih družb za kršitve, ki jih storijo hčerinske družbe, ker se je Komisija oprla na sodno prakso, ki naj bi kršila pravo Evropske unije in se je torej ne sme upoštevati, saj je po sodni poti ustvarila neizpodbojno domnevo, ki ne temelji na samostojnosti ali obnašanju na trgu, temveč na gospodarskih, pravnih in organizacijskih vezeh, ki so na splošno značilne za vsako skupino družb.
            
         Tožeča stranka svoj predlog za razglasitev ničnosti odločbe računovodje Komisije z dne 10. decembra 2009 opira na te tožbene razloge, ki se nanašajo na:
   
               —
            
            
               neobstoj pravne podlage, ker odločba o zavrnitvi predloga za zagotovitev finančne garancije za čas trajanja postopka za razglasitev ničnosti odločbe Komisije z dne 7. oktobra 2009 naj ne bi bila pravno utemeljena ne s finančno uredbo Sveta št. 1605/2002 (1) ne z izvedbeno uredbo Komisije št. 2342/2002, ki je bila spremenjena z Uredbo št. 1248/2006 (2);
            
         
               —
            
            
               kršitev načela varstva legitimnih pričakovanj, ker naj bi odločba računovodje kršila upravičena pričakovanja, nastala na podlagi prejšnje prakse Komisije;
            
         
               —
            
            
               kršitev načela enakosti, ker naj bi bila družba Alstom z novim pristopom računovodje Komisije brez predhodne objave in brez prehodnih ukrepov postavljena v neenak položaj v primerjavi z drugimi dolžniki za plačilo globe, ki so pred spremembo tega pristopa lahko zagotovili finančno garancijo;
            
         
               —
            
            
               kršitev obveznosti do javnega popravka napačne razlage, če bi Splošno sodišče odločilo, da praksa Komisije v preteklosti ni bila v skladu z veljavnimi finančnimi predpisi.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, str. 1).
   
      (2)  Uredba Komisije (ES, Euratom) št. 1248/2006 z dne 7. avgusta 2006 o spremembi Uredbe (ES, Euratom) št. 2342/2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 227, str. 3).